**Conferința de dare de seamă și alegeri a Consiliului Raional** Hîncești al Sindicatului Educației și Științei

26 septembrie 2014 or. Hîncești

HOTĂRÎRE

Cu privire la raportul de activitate a CR Hîncești

al SEȘ și a Comisiei de cenzori în anii 2009-2014

Prin raportul prezentat de președintele CR al SEȘ, A. Cimpoieșu, și luările de cuvînt ale delegaților la acest forum, se menționează că pe parcursul anilor de gestiune Consiliul Raional, comitetele sindicale și organizatorii sindicali au depus eforturi sporite întru consolidarea organizației sindicale, menținerea efectivului sindical.

Organele sindicale au încheiat contracte colective cu administrația instituțiilor în proporție de 99%. Conform acestor contracte se realizează plata sporului pentru munca în condiții nefavorabile, s-a stabilit durata redusă a timpului de muncă pentru unele categorii de salariați, se acordă concedii suplimentare plătite, se premiază salariații din economiile la fondul de salariu, se achită indemnizația de concediere în legătură cu atingerea vîrstei de pensie precum și alte beneficii în folosul salariaților.

De rînd cu liderii sindicali au fost instruiți și managerii instituțiilor educționale în domeniul legislației muncii.

Organizațiile primare au participat activ la acțiunile de protest organizate de Consiliul General al Sindicatului Educației și Științei, care au avut drept scop apărarea drepturilor salariale ale angajaților. Majorările salariale acordate în urma acestor acțiuni de protest nu duc la sporirea prestigiului profesiei de pedagog și atragerea în sistem a tinerilor specialiști.

Consiliul Raional a organizat activități cultual –sporive în masă, se îngrijește de starea sănătății salariaților.

Bugetul sindical se gestionează corect, în raport cu necesitățile membrilor de sindicat și starea reală a veniturilor.

Reieșind din cele menționate, Conferința raională

Hotărăște:

1. A aprecia activitatea Consiliului Raional Hîncești al Sindicatului Educației și Științei pe perioada 2009-2014 cu calificativul ***bine*** ;
2. A aproba raportul Comisiei de Cenzori a CR Hîncești al SEȘ pentru anii 2009-2014;
3. A pune în sarcină liderilor sindicali din instituții, delegați la conferință informarea membrilor de sindicat despre activitatea Consiliului Raional Hîncești în perioada 2009-2014 și sarcinile de perspectivă a organizațiilor la toate nivelurile;
4. A considera drept sarcină principală a Consiliului Raional al SEȘ consolidarea dialogului social, manifestînd inițiativă și insistență, stabilind în control riguros asupra negocierii, semnării și realizării prevederilor CCM;
5. Comitetele sindicale ale organizațiilor sindicale primare, organizatorii sindicali vor stabili un control permanent asupra corectitudinii calculării salariului, vor sesiza organele de resort, înclusiv Inspectoratul Teritorial al Muncii, în cazul încălcării prevederilor legale;
6. Comitetele sindicale ale organizațiilor sindicale primare, organizatorii sindicali vor monitoriza și vor informa membrii de sindicat referitor la materialele apărute în ziarul „Vocea Poporului”, ”Făclia„, cu privire la mersul pregătirii către Congresul VI al Sindicatului Educației și Științei;
7. Consiliul Raional al SEȘ va asigura instruirea activului sindical nou ales în planificarea, organizarea și desfășurarea activităților sindicale;
8. Consiliul Raional al SEȘ va prevedea resurse financiare pentru o formare sindicală de calitate, cu utilizarea potențialului partenerilor sociali;
9. Consiliul Raional al SEȘ , Comisia de Cenzori va spori eficiența controalelor ce țin de respectarea normelor statutare, gestionarea adecvată a resurselor financiare sindicale, utilizarea corectă și păstrarea bunurilor materiale;
10. Consiliul Raional al SEȘ va sintetiza propunerile și solicitările delegaților la Conferința raională, adresîndu-le factorilor respectivi de decizie spre soluționare;
11. Controlul executării prezentei hotărîri se pune în sarcina Biroului Executiv al CR al SEȘ.